Будынак тэатра быў узведзены ў 1890 годзе па праекту польскага архітэктара К.Казлоўскага. У 1949 годзе ў тэатры прайшла рэканструкцыя інтэр'ераў па праекту Георгія Заборскага, а ў 1958 годзе рэканструяваны галоўны фасад па праекту архітэктара Абрама Духана: былі надбудаваны бакавыя крылы да другога паверха і праведзена перапланіроўка некаторых дапаможных памяшканняў.